QORTI ĊIVILI PRIM' AWLA ONOR IMĦALLEF DR FRANCESCO DEPASQUALE LL.D. LL.M. (IMLI) Seduta ta' nhar l-Erbgħa Iż-Żurrieq (16) ta' Diċembru 2020 Rikors Numru 1182/18 FDP Fl-ismijiet Clint Jimenez (ID 881055M) Vs Rita Mombartz (ID 397505M) u Anglu Mombartz (ID 831055M) segwenti: Rat ir-rikors datat 28 ta' Novembru 2018, li permezz tiegħu r-rikorrent talab is- Illi r-rikorrenti huwa s-sid tal-fond Charose, Triq iċ-Ċimiterju, San Pawl il-Baħar; kopja tal-kuntratt hawn annessa bħala Dokument CB1: Illi l-intimati huma s-sidien tal-fond Ritang, 44, Triq l-Għadieba, San Pawl il-Baħar; Illi l-proprjeta' tal-intimati qiegħda mibnija f'diżlivell mal-proprjeta' tar-rikorrenti tant illi dan qiegħed iwassal għal umdu u perkolazzjoni ta' ilmijiet għal ġol-fond tar-rikorrenti; Illi dan il-fatt ġab ukoll miegħu ħsara fl-immobbli u kif ukoll fil-mobbli jiġifieri fil-binja tal-mittenti; u dana kif jirriżulta mir-rapport hawn anness u mmarkat Dokument CB2; Illi r-rikorrenti diġa' interpella lil-intimati sabiex jersqu għall-ħlas u likwidazzjoni ta' danni u kif ukoll sabiex isiru x-xogħolijiet remedjali fil-fond tagħhom; Illi l-intimati baqgħu inadempjenti; 7. Illi għalhekk kellha ssir din il-kawża; Għaldaqstant l-intimati għalfejn dina m'għandhiex, prevja kull dikjarazzjoni neċessarja: jgħidu l-Onorabbli Qorti Tiddikjara lill-intimati, solidament unikament responsabbli għad-danni u ħsarat ikkaġunati fil-proprjeta' ta' l-esponenti; Tillikwida okkorrendo bl-opera ta' periti nominandi l-istess danni u ħsarat ikkaġunati; Tikkundanna lill-intimati, sabiex fi żmien qasir u perentorju li jiġi stabbilit minn din l-Onorabbli Qorti, iwettqu dawk ix-xogħlijiet kollha rimedjali u kif ukoll iwettqu dawk ix-xogħlijiet meħtieġa sabiex l- esponenti ma jibqax iġarrab ħsara tiegħu liema xogħlijiet iridu jsiru fil- proprjeta' tagħhom u dan taħt is-superviżjoni ta' perit arkitett nominat mill-Qorti għal dan l-iskop; Fin-nuqqas, tawtorizza lill-esponenti sabiex jagħmlu dawk ix-xogħlijiet kollha meħtieġa fil-proprjeta' tal-intimati, unikament għas-spejjeż ta' l-intimati; Bl-ispejjeż u bl-imgħax legali mid-data ta' l-ittra ġudizzjaija numru 2382/18 datata 5 ta' Lulju 2018 kontra l-intimati illi huma minn issa nġunti għas-subizzjoni. Rat illi, fil-15 ta' Jannar 2019, meta mar il-Marixxal tal-Qorti Charles Milyutina sabiex jinnotifika lill-intimati, l-intimati rrifjutaw illi jaċċettaw l-atti li kienu qed jiġu lilhom notifikati. (fol 15) Rat illi fid-9 ta' April 2019, il-Qorti ddikjarat illi n-notifika ta' l-intimati Rita u Anglu Mombartz kienet waħda valida fil-Liġi, u għalhekk l-intimati kienu dikjarati bħala kontumaċi. Rat l-affidavit ta' Clinton Jimenez ippreżentat fit-22 ta' April 2019 flimkien ma' dokumentazzjoni. Rat illi fil-11 ta' Ottubru 2019, il-Qorti appuntat lill-Perit Arkitett Marie Louise Manicolo Bartolo Burlo! sabiex tassiti lill-Qorti u tirrelata dwar it-talba rikorrenti. Rat illi, fuq talba tal-Perit Tekniku tal-Qorti, fil-21 ta' Jannar 2020, il-Qorti ordnat illi l-Perit Tekinku tkun assistita minn Marixxal tal-Qorti w Membri tal-Korp tal-Pulizija sabiex tagħmel l-aċċess tagħha, u dana wara theddid illi l-intimati għamlu lill-istess Perit Tekniku. Rat illi fil-11 ta' Frar 2020, sar l-aċċess mill-Perit Tekniku tal-Qorti assistita mill- Rat illi fil-31 ta' Awissu 2020, il- Perit Tekniku tal-Qorti ppreżentat ir-rapport tagħha. Rat illi l-Perit Tekniku tal-Qorti, fir-rapport Peritali tagħha, għamlet is-segwenti Marixxalli tal-Qorti. osservazzjonijet: L-esponenti tissottometti bir-rispett is-segwenti konklużjonijiet li jindirizzaw biss punti tekniċi li setgħet tasal għalihom minn dak li rat matul l-aċċess u mill-informazzjoni/dokumentazzjoni tal-ispoll. Illi l-esponenti, mill-aċċess tikkonkludi li l-ħsarat huma limitati għal bdil taż-żewġ bottom cupboard units tal-kċina (eskluż il-bibien u l-granit li jistgħu jerġgħu jintużaw). Illi l-esponenti minn dak li rat waqt l-aċċess, taqbel mal-konklużjoni tal- Perit Bugeja li l-ingress tal-ilma/umidita' qed toriġina mill-bitħa ta' wara tal-intimati. Ma taqbilx pero', li kien hemm ħsarat fuq il-ħajt tal-bitħa, għax sew waqt l-aċċess u sew mir-ritratti ippreżentati mill-Perit Bugeja, ma jidhirx li hemm xi tfarfir jew tbajja fuq iż-żebgħa jew fuq il-ġebel tal- bitħa. Illi l-esponenti għalhekk ma taqbilx li għandu jiġi illikwidat l-ammont ta' €200 exc VAT għal 'cleaning of walls at back yard, replastering and repainting.' L-esponenti tillikwida dawn id-danni għall- ammont ta' €170 (inkluż VAT). Illi x-xogħol rimedjarju biex tissolva l-problema ta' ingress tal- ilma tax- xita, għandu jsir minn naħa tal-intimat. Il-fatt li hemm il-ħamrija mitfugħa mal-ħajt komun huwa l-kaġun tal-problema tal-umidita' fil-ħajt u ħsarat li qed jikkawża. Fil-fatt il-Liġi Ċivili Kapitolu 16 Art 419 (c) tgħid li ebda wieħed mill-ġirien ma jista' iqiegħed demel jew ħwejjeġ oħra korrożivi jew niedja b'mod li jmissu mal-ħajt komuni; Illi l-fatt li l-problema tal-umidita' eżebiet ruħha fil-parti tal-kċina u mhux fil-parti tal-bitħa jista' jirriżulta mill-fatt li minħabba l-oġġetti mitfugħa mal-ħajt tal-ġnien tal-intimat, l-ilma tax-xita, b'xi mod, qed issib rotta naturali u faċli minn fejn jista' joħroġ u din jidher li hija fil-parti tal-kċina. Illi l-esponenti ħejjiet skizz ta' kif għandu jsir ix-xogħol rimedjarju (Dok P2). L-esponenti qed tissuġġerixxi li jitneħħew l-oġġetti mitfugħa u strutturi temporanji/gaġeġ li hemm mal-ħajt tal-ġnien tal-intimati u jitħammel parti mill-ħamrija sal-livell tal-art tal-attur, circa 1.5m l-isfel, jingħata pedament, jittella' ħajt tad-9 pulzieri li jiġi ikkattinat mal-ħajt eżistenti, jitpoġġa l-membrane tat-tip bituminous torch welded fuq wiċċ dan il-ħajt tad-disgħa u dan il-wiċċ jitgħatta bil-bricks tal-erba' pulzieri bħala protezzjoni għal-membrane mill-ħamrija. Wara dan il-ħajt irid jitpoġġa 'graded fill' biex l-ilma li jinġema' wara l-ħajt jiskula b'mod naturali għan-naħa t'isfel tal-ħajt. Daqstant għandha x'tirrelata l-esponenti għas-savju konsiderazzjoni ta' dina l-Qorti. Rat illi fl-14 ta' Ottubru 2020, ir-rikorrenti irrimetta ruħu għad-deċiżjoni peritali u għarraf illi l-kawża tista' titħalla għas-sentenza. Rat illi fl-14 ta' Ottubru 2020, il-kawża ġiet differita għas-sottomissjonijiet ta' l-intimati kontumaċi skond il-Liġi. Rat illi fis-26 ta' Novembru 2020, wara li rriżulta li l-intimati ma ppreżentaw ebda sottomissjonijiet, ir-rikorrenti talab illi l-kawża titħalla għas-sentenza. Ikkunsidrat Jirriżulta, mill-provi prodotti, illi r-rikorrent huwa sid il-fond Charos, Triq iċ-Ċimiterju, Ħal Kirkop filwaqt illi l-intimati huwa sidien tal-fond Ritang, 44, Triq l-Għadieba, Ħal Kirkop. Jirriżulta illi l-propretajiet imissu ma' xulxin fuq il-parti ta' wara tagħhom, fejn il- propjeta' ta' l-intimati tinstab f'livell ftit aktar 'l fuq minn dik tar-rikorrent u fil-parti fejn l-propjetajiet imissu ma' xulxin, r-rikorrent għandu kċina u bitħa filwaqt illi l- intimati għandhom ġnien b'ħamrija tmiss mal-ħajt komuni tagħhom. Jirriżulta illi r-rikorrent ilmenta illi għalkemm ilu jgħix fil-fond għal aktar minn għoxrin sena, minn madwar ħames snin ilu, beda jidħol ilma mill-ħajt komuni, kull meta tagħmel ix-xita, liema ilma kien jiskula, parti għal ġewwa l-bitħa u parti oħra fuq wara tal-cupboards tal-kċina li hija installata ma' parti tal-ħajt komun. Jirriżulta illi, tramite l-Perit imqabbad mir-rikorrent, il-Perit Matthew Grech Enriquez, filwaqt illi ġie osservat li l-ilma kien qiegħed jipperkola minn ġewwa l-ħamrija tal-ġnien ta' l- intimati, li huwa f'livell ogħla mill-propjeta' tar-rikorrent, għal għand ir-rikorrent, huwa għamel indikazzjoni tad-danni sofferti mir-rikorrent, kif ġej: Jirriżulta illi l-Perit Tekniku tal-Qorti imqabbad mill-Qorti, paola-Perit Marie Louise Manicolo Bartolo Burlo!, filwaqt illi kkonstatat illi l-ingress ta' l-ilma kien ġej mill-ġnien ta' l- intimati, fejn mal-ħajt diviżorju kien hemm ħamrija mpoġġija, bir-riżultat illi meta tagħmel ix-xita, l-ilma jiskula mill-ħamrija għal ġewwa l-ħajt diviżorju. Jirriżulta illi l- Perit Tekniku tal-Qorti setgħet tikkonstata illi kien hemm ħsarat fil-kċina imma ma kienx hemm ħsarat fil-bitħa. Jirriżulta illi l- Perit Tekniku tal-Qorti illikwidat id-danni sofferti mir-rikorrent riżultat tal-umidita' kkawżata mill-ingress ta' l-ilma mingħand l-intimati kif ġej: a. Mija u sebgħin Euro (€170), li jinkludi l-VAT, għal "Cleaning of walls from b. Disgħa mitt Euro (€900), li ma jinkludix VAT, ossija elf u tnejn u sittin Euro (€1,062) inkluż VAT għal "Need to remove part of kitchen bench, reconstruct, finish and place back in its current location" Jirriżulta wkoll illi l-Perit Tekniku tal-Qorti ipproponiet x'għandu jsir biex is- sitwazzjoni tiġi riżolta definittivament, u dana billi proponiet is-segwenti: a. Jitneħhew l-oġġetti mitfugħa u strutturi temporanji/gaġeġ li hemm mal-ħajt tal- b. Jitħammel parti mill-ħamrija sal-livell tal-art tal-attur, circa 1.5m l-isfel; d. Jittella' ħajt tad-9 pulzieri li jiġi ikkattinat mal-ħajt eżistenti; e. Jitpoġġa l-membrane tat-tip bituminous torch welded fuq wiċċ dan il-ħajt tad- ġnien tal-intimati; c. Jingħata pediment; disgħa; f. Jitgħatta il-wiċċ tal-membrane b'ħajt tal-bricks tal-erba' pulzieri bħala protezzjoni għall-membrane mill-ħamrija; g. Jitpoġġa, bejn dan il-ħajt tal-erba' pulzieri u l-ħamrija, 'graded fill' biex l-ilma li jinġema' jiskula b'mod naturali għan-naħa t'isfel tal-ħajt. Jirriżulta wkoll illi l- Perit Tekniku tal-Qorti ħejjiet pjanta dettaljata dwar kif għandhom isiru tali xogħlijiet, a fol 69 tal-proċess. tal-Qorti imqabbad mill-Qorti. Jirriżulta illi r-rikorrent ma sab ebda oġġezzjoni għal dak indikat mill- Perit Tekniku Jirriżulta wkoll illi l-Qorti ma għandha ebda raġuni 'l għaliex ma għandhiex tagħmel bħala tagħha l-konklużjonijiet Peritali kif ukoll il-proposti tekniċi minnha ppreżentati. Jirriżulta illi l-intimati qatt ma dehru l-Qorti, la meta rċevew id-dokumentazzjoni tal- proċeduri odjerni u wisq anqas wara illi l-Perit Tekniku aċċediet fil-fond ta' l-intimati stess, u għalhekk il-Qorti tqis illi l-intimati ma kellhom ebda interess illi jikkontestaw dak konkluż mill-Perit Arkitett tal-Qorti. Għalhekk, il-Qorti tqis illi għandha tilqa' t-talba rikorrenti, kif propost mill- Perit Tekniku tal-Qorti. Konklużjoni Il-Qorti, Wara illi rat l-atti u semgħet x-xhieda, Wara illi rat ir-Rapport Peritali tal- Perit Tekniku tal-Qorti, Tgħaddi biex tiddeċiedi l-vertenza billi; Tiddikjara lill-intimati, Rita u Anglu konjugi Pulis, solidament bejniethom, unikament responsabbli għad-danni u ħsarat ikkaġunati fil-proprjeta' tar-rikorrenti Clint Jimenez; Tillikwida d-danni sofferti mir-rikorrent riżultat tad-danni kkaġunati mill-intimati fl-ammont komplessiv ta' elf, mitejn u tnejn u tletin (€ 1,232), li jinkludi t-Taxxa għall-Valur Miżjud; Tikkundanna lill-intimati, sabiex fi żmien tlett xhur millum, iwettqu dawk ix-xogħlijiet kollha rimedjali kif proposti mill-Perit Tekniku tal-Qorti, kif aħjar deskritt f'paragrafu 20 aktar 'l fuq, liema xogħlijiet għandhom isiru taħt it-tmexxija ta' Perit imqabbad mill-intimati u għandhom ikunu ċertifikati bħala konformi mad-deċiżjoni tal-Qorti mill-Perit Arkitett tal-Qorti Marie Louise Manicolo Bartolo Burlo!; Tawtorizza lill-esponenti sabiex, wara t-trapass tat-tlett xhur fuq stabbiliti, jagħmlu dawk ix- xogħlijiet kollha meħtieġa fil-propjeta' tal-intimati, unikament għas-spejjeż ta' l-intimati, taħt it-tmexxija ta' Perit imqabbad mir-rikorrent u li għandhom ikunu ċertifikati bħala konformi mad-deċiżjoni tal-Qorti mill-Perit Arkitett tal-Qorti Marie Louise Manicolo Bartolo Burlo!; Bl-ispejjeż kollha tal-proċeduri odjerni u ta' spejjeż addizzjonali peritali kif fuq stabbilit, kif ukoll bl-imgħax legali fuq id-danni hekk likwidati mid-data tas-sentenza sad-data tal-pagament effettiv kontra l-intimati in solidum bejniethom. Francesco Antoncich LL.D. LL.M. (IMLI) Imħallef Rita Card Farrugia Deputat Reġistratur